Vrou met hamer doodgeslaanŉ Vrou van Edenvale aan die Oos-Rand is Sondag in haar huis met ŉ hamer doodgeslaan terwyl haar man verskeie kere met ŉ skerp voorwerp gesteek is. LookLocal berig dat die voorval by ŉ huis in Hulyvale plaasgevind het. Lt. kol. Robbie Roberts, ŉ polisiewoordvoerder, sê die vrou en haar man was tuis toe ŉ man die huis binnegekom het en die egpaar begin aanrand het. Roberts sê die vrou, in haar 20’s, is op die toneel dood verklaar. Die vrou se man het die aanval oorleef en is in die hospitaal opgeneem vir behandeling. Robberts sê die polisie ondersoek die moontlikheid dat die moordenaar moontlik aan die egpaar bekend was. Hy wou geen verdere besonderhede bekendmaak nie. Volgens die berig is niemand nog in verband met die voorval in hegtenis geneem nie.